Értelmes fajok

Gloranthán, mint a fantasy világok majd mindegyikében, az emberek a domináns faj a Harmadkorban. Az emberi kultúrák gazdagsága jelenti a világ fő vonzerejét, de számos más értelmes faj is él Gloranthán.

# Ősi fajok

Az ősi fajok eredete az ember előtti időre nyúlik vissza, és kezdetben nagyon elterjedtek voltak az egész világon, de a Modern korra visszaszorultak. Vagy az életterük szűkült (aldriám erdők, mosztál tárnák) vagy a szaporodásuk nem elég gyors (úzok egy átok miatt, a sárkánygyíkok a reinkarnációs ciklusuk miatt). Az ősi fajok egyik elnevezése megfelel a tolkieni fajoknak, de a gloranthai változatok olyan sokban különböznek, hogy talán érdemesebb a helyi elnevezéseket használni.

## Aldriámok (elfek)

A gloranthai elfek tolkieni fajok közül sokkal inkább az entekhez állnak közel, mivel teljesen növény alapú lények. Méretben és alakban nagy változatosságot mutatnak. A növény típusoknak megfelelően vannak barna (lombhullató), zöld (tűlevelű), sárga (trópusi) és vörös (páfrány) aldriámok.

## Mosztálok (törpék)

Gimli egyszer azon poénkodik, hogy vannak akik azt hiszik, hogy nincsenek törp nők, és a törpök nem születnek. Gloranthán viszont pont ez a helyzet. A mosztálok nem születnek, hanem megteremtik, mondhatni legyártják őket. Föld alatti városokban laknak, és magasan a legfejlettebb technológiát képviselik. Gyakorlatias, dolgos, rendezett faj. Ők lehettek a Skyrim törpéinek ihletői.

## Sárkánygyíkok (sárkányszerzetek)

Hűllőszerű humanoid faj. A legöregebb és legtitkozatosabb ősi faj. A sárkányok leszármazottainak tartják magukat, és az ő titkos tudásuk őrzőinek. Öt változatuk létezik a fejlettség különböző fokán. Haláluk után reinkarnálódnak.

## Triolinok (sellők)

Tengerben élő humanoid lények. Több különböző fajtájuk létezik, az emberekkel leggyakrabban a ludokok kerülnek kapcsolatba. Ők egy delfin altestű, ember felsőtestű faj.

## Uzok (trollok)

A trollok Gloranthán bestiális előrenyúló pofájú agyaras humanoid lények. A sötétség teremtményei akik a az alvilágból vándoroltak a felszínre, és a sötét hegyi barlangokat kedvelik. Harcosak, erőszakosak, falánkak és kegyetlenek, de a Káosz engesztelhetetlen ellenségei. A Gbaji háború idején egy átok súlytotta a fajt, amiért a születő trollok jelentős része apró korcs trollszerzet marad. További alfajaik a sötét (normál) trollok, a nagy trollok, a hótrollok, a tengeri trollok, a barlangi (káosz) trollok valamint matriarchális közösség élén álló úrnő trollok.

# Egyéb értelmes fajok

## Állatemberek

Az állatemberek ismeretlen származású félig állat félig ember lények, akik többsége a földi mitolósiából ismert. A legfontosabbak a kentaurok, minotauruszok, mantikórok, szatírok, rókanők és (humanoid) kacsák. Majdnem mindannyian a Sárkányhágóban az Állatvölgyben élnek.

## Telmorok (Farkastestvérek)

Gloranthai farkasemberek. Teliholdkor farkasokká változnak, és farkasokkal élnek együtt. A Harmadkorban Száltár egyik törzsét alkotják, akiket eltűrnek az emberek.

## Agimorik (másfeles emberek)

Magas, izmos, feketebőrű emberek. Testméretük ellenére különösen jók a sivatagi túlélésben. Prax tíz független törzsének egyike, de ők gyalogosan harcolnak, mégpedig igen jól.

## Morokánok

Tapírszerű lények hajlékony ormánnyal. Prax öt nagy törzse közül az egyik. Érdekességük, hogy nem állatokat, hanem csordaember nyájakat tartanak. A csordaemberek ember formájú de állati értelmű lények.

## Óriások

A gloranthai óriások tényleg hatalmasra nőnek, a kifejlett példáonyok elérik a 15 méter magasságot. Meglehetősen vadak és kedvelik az emberhúst. Szerencsére nem túl gyakoriak, és a legnagyobbak nem túl aktívak.

## Gyíklények

Egyszerű vizek mellett élő hüllő szerű lények, vagy inkább kétéltűek.

## Vadkanlovasok

Az uzok rokonai, de még náluk is kegyetlenebbek és vadabbak. Vadkan agyaruk van és vadkanokon lovagolnak.

## Szélgyerekek

Szárnyas emberek. Szabadságszerető, független lények. Hegycsúcsok közelében élnek kisebb csoportokban.

## Páviánok

A páviánok gloranthán egy értelmes faj. Praxban és Pusztákon élnek nagy falkákban.

## Gorillák

A páviánokhoz hasonlóan értelmes faj. Erősebbek de butábbak a páviánoknál.

## Leánykövi Íjászok

Három méter magas fej nélküli, viszont három karral rendelkező lények. Észak-Fronela Leánykő-hegységében élnek.

# Káosz fajok

A káosz lényekre egyaránt jellemző a véletlenszerű torzulások megléte. Mindegyik valamilyen véletlenszerű deformációval rendelkezik.

## Brúk

A legelterjettebb káosz faj. Rendkívül szapora, így hiába írtják őket mindenhol felbukkannak. Álatlában humanodik formájúak és kecske, szarvas, birka vagy ló vonásokkal bírnak. Kegyetlenek, fertőzőek és perverzek. Bármelyik más fajjal képesek párosodni, és az utód brú lárva lesz.

## Ogrék

Formájuk egyész emberi, bár nagy erős fogaik vannak, és kedvelik az emberhúst.

## Skorpióemberek

Nagy skorpiók ember felsőtesttel. Általában falvakban élnek egy királynő vezetésével.